《三月一日夜梦归家》
明代·唐文凤

十年宦寓在天涯，此夜渐渐梦到家。形幻春风轻柳絮，神清寒雪瘦梅花。

归心未逐河边棹，旅思频惊塞上笳。依旧黄山千丈月，蘧蘧飞蝶误南华。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。